open-index/open-wikipedia-markdown huggingface dataset:
Lewinsky skandalas

**Lewinsky skandalas** – 1998 m. Jungtinėse Amerikos Valstijose į viešumą iškilęs politinis sekso skandalas dėl seksualinio pobūdžio ryšių tarp tuometinio 49 metų amžiaus JAV prezidento Billo Clintono ir 22 metų amžiaus Baltųjų rūmų darbuotojos Monikos Lewinsky. Dėl naujienų apie šiuos nesantuokinius prezidento ryšius, trukusius nuo 1995 m. iki 1997 m., buvo pradėtas tyrimas, kuris baigėsi 1998 m. įvykusia prezidento Billo Clintono apkalta. Po 21 dieną trukusio apkaltos proceso JAV Atstovų rūmų nariai išteisino prezidentą dėl visų apkaltos kaltinimų – priesaikos sulaužymo ir trukdymo vykdyti teisingumą.

Pirmosios Clintono kadencijos metu, 1995 m. Lewis & Clark koledžo absolventė Monica Lewinsky buvo priimta atlikti praktiką Baltuosiuose rūmuose, o vėliau tapo Baltųjų rūmų įstatymų leidybos reikalų skyriaus darbuotoja. Dirbdama Baltuosiuose rūmuose, ji užmezgė artimus santykius su prezidentu B. Clintonu. Santykių su prezidentu detales Lewinsky vėliau papasakojo savo draugei ir bendradarbei, dirbančiai Gynybos departamente, Lindai Tripp, kuri slapta įrašė savo telefoninius pokalbius su Lewinsky.

1998 m. sausį L. Tripp sužinojo, kad Lewinsky Paula Jones byloje, kur prezidentas buvo kaltinamas seksualiniu priekabiavimu, davė rašytinius parodymus, kuriuose neigė savo santykius su prezidentu Clintonu. Reaguodama į tai, Linda Tripp perdavė pokalbių įrašus JAV Nepriklausomo kaltinimo tarnybos prokurorui Kenneth Starr, kuris tuo metu tyrė kitus su prezidentu Clintonu susijusius reikalus, tokius kaip Whitewater skandalas ir kitus. Duodamas parodymus didžiajai žiuri prezidentas Clintonas atsargiai rinkosi žodžius, teigdamas, kad jo paties pareiškimo, kad „tai yra ne seksualiniai santykiai, nederami seksualiniai santykiai ar kokie kiti nederami santykiai”, teisingumas „priklauso nuo žodžio „yra” reikšmės”.

## Šaltiniai
Andrzej Kulesza

**Andžei Kuleša** (1910 m. rugsėjo 10 d. Kaune – 1977 m. rugpjūčio 24 d. Lodzėje, Lenkijos Liaudies Respublika) – krepšinio treneris.

## Biografija
Gimė 1910 m. rugsėjo 10 d. Kaune. Po II pasaulinio karo emigravo į Lenkiją, apsigyveno Lodzėje. 1949–1961 m. buvo ŁKS Łódź krepšinio klubo vyriausiasis treneris, 1953 m. tapo Lenkijos čempionu, tačiau 1961 m. iškrito į žemesnę lygą. 1949–1950 m. vadovavo ŁKS Łódź moterų krepšinio komandai. 1954–1955 m. treniravo Lenkijos vyrų krepšinio rinktinę. Mirė krepšinio salėje 1977 m. rugpjūčio 24 d. Lodzėje.

## Nuorodos

* Biografija (lenk.)
Sambaris

**Sambaris** (dar ***samboris, sambariai, melstuvės***) – senovės lietuvių šventė. Vienus sambarius švęsdavo piemenys, kitus – žemdirbiai.

Pavasariniai sambariai – piemenų šventė. Aukštaitijoje švęsta per Sekmines, Žemaitijoje – per Devintines. Jos metu piemenys, papuošę karvių ragus vainikais, atgindavo bandą anksčiau ir iš šeimininkų susirinkdavo vaišes. Tada laukuose keldavo iškylą, pasikviesdavo kerdžių, kartais ir bernus, šeimininkus, ten žaisdavo, dainuodavo, vaidindavo vestuves. Pavasariniai sambariai išnyko ~XX a. pr., kai kaimams išsiskirsčius į vienkiemius, nustota bendrai ganyti gyvulius.

Kiti sambariai susiję su žemdirbyste ir būdavo švenčiami kaip sėjos, pasėlių lankymo ir derliaus nuėmimo pabaigtuvės. Ta proga valstiečiai gamindavo sambarinį alų, jį aukodavo Žemynai, Žemėpačiui, vaišindavosi, linksmindavosi. XV a. sambarius, rengtus rudenį miškeliuose, aprašė Janas Dlugošas, sėjos sambarius mini kiti autoriai – Motiejus Strijkovskis, Jonas Lasickis, Matas Pretorijus. XIX a. sambarius dar mini Simonas Daukantas. Ši šventė taip pat išnyko XX a. pr.

Šventės pavadinimas reiškia „sunešimas, su(si)dėjimas“ (plg.  „sunešta, surinkta“).

## Šaltiniai
Samavas (Molėtų r.)

**Samavas** – ežeras rytų Lietuvoje, Molėtų rajone, apie 9,5 km į vakarus nuo Labanoro, 0,8 km į šiaurę nuo Stirnių ežero, Labanoro regioniniame parke. Ežero ilgis iš šiaurės rytų į pietvakarius – 0,93 km, didžiausias plotis – 0,3 km. Altitudė 149,2 m. Krantai aukšti. Ežerą supa Poviliškio miškas.

Pietvakariuose iš Samavo į Stirnių ežerą (pro Galnakio II ir Galnakio I ežerus) teka upelis. Priklauso Žeimenos upės baseinui.

Apyežerė negyvenama.

Ežerėvardis *Samãvas* kildinamas nuo žodžių *samana* bei *samėti* („samanoti“).

## Šaltiniai
Samantonių stovyklavietė

**Samantonių stovyklavietė** – archeologinė gyvenvietė Lietuvoje, Ukmergės rajone, Samantonių kaimo apylinkėse, Šventosios dešiniajame krante. Rasta mezolito, neolito ir žalvario amžiaus radinių.

Pietinėje pusėje rasta ankstyvojo mezolito gremžtukų, strėlių antgalių. Šiaurinėje pusėje rasta nemažai neolitinių titnago dirbinių – strėlių antgalių, gremžtukų, gramdukų, akmeninių kirvių, buožių dalių. Taip pat rastas žalvario amžiaus būstas: ovalus, 10x6 m matmenų, pastatytas iš karčių, sienos pintos iš šakų ir krėstos moliu, jo įėjimas buvęs šone, stogą rėmė du šulai, asloje rastos 3 židinių duobės su anglėtu smėliu ir keletas plokščių apdegusių akmenų. Be to, būste rasta keramikos šukių (keramika gaminta iš molio, maišyto su granitu). Indai buvę įvairių pavidalų (apskritas plokščias dubuo, siaurakaklė amfora, taurės, kibiro pavidalo).

Samantonių stovyklavietė 1940 m. tyrinėta Kauno kultūros muziejaus darbuotojų. Radiniai saugomi Kauno istorijos muziejuje.

## Šaltiniai
Ponto diecezija

**Ponto diecezija** () – Senovės Romos administracinis vienetas (diecezija) dabartinės šiaurinės Turkijos teritorijoje.

Diecezija buvo įkurta III a. pabaigos – IV a. pradžios reformų metu, ir tapo viena iš 15 imperijos diecezijų. IV a. viduryje įsteigus dar stambesnius teritorinius vienetus – pretorines prefektūras, ji priskirta Rytų prefektūrai.

Diecezijai priklausė 12 provincijų: Bitinija, Honorijas, Paflagonija, Helenopontas, Polemono Pontas, Galatija I, Galatija II, Kapadokija I, Kapadokija II, Armėnija I, Armėnija II ir Didžioji Armėnija. Jai taip pat priklausė armėnų kunigaikštystės Sofenoje, vadinamosios Satrapijos (*Satrapiae*). 356 m. prie jos prijungtos Armėnija III ir Armėnija IV.

VII a. Bizantijos imperijoje vykdant administracinę reformą, dauguma diecezijos teritorijų įtrauktos į Armeniako, Bukelarijos ir Optimatų temas.
Mažoji Armėnija

**Mažoji Armėnija** (, , ) – istorinis regionas Mažojoje Azijoje, kuriame vyravo armėnų etninė grupė. Buvo dabartinės Turkijos vidurinėje dalyje (Sivaso provincija ir aplinkinės teritorijos). Tradiciškai regionas nėra įtraukiamas į armėniškų Didžiosios Armėnijos regionų sąrašą.

Regionas nepainiotinas su Kilikijos Armėnija, viduramžių karalyste, kuri buvo Kilikijos istoriniame regione. Ši kartais taip pat vadinama Mažąja Armėnija.

## Geografija
Mažoji Armėnija buvo kalnuotas kraštas, sudarantis Armėnijos kalnyno šiaurės vakarinį pakraštį. Jis įsiterpęs tarp Anatolijos plokščiakalnio vakaruose ir Ponto kalnų šiaurėje. Į vakarus nuo regiono buvo Kapadokija, į šiaurės vakarus – Pontas. Rytuose Mažąją Armėniją supo Didžiosios Armėnijos regionai – Aukštutinė Armėnija ir Sofena (Copkas), pietuose – Melitenė.

Šiame aukštumų regione prasidėjo ar pratekėjo daug svarbių Azijos upių – Eufratas, Halisas (dab. Kizil Irmakas), Likas (dab. Kelkitas), Iris (dab. Ješil Irmakas) ir kt.

## Istorija
Ankstyvuoju laikotarpiu regiono istorija buvo neatskiriama nuo Aukštutinės Armėnijoe. XVI–XII a. pr. m. e. hetitų istoriniuose šaltiniuose šis regionas buvo žinomas kaip Hajasa, ir čia buvo to paties pavadinimo valstybė. Manoma, kad jos sostine ir svarbiausiu miestu buvo Kummacha. Kai kurie mokslininkai šią valstybę laiko visų armėnų protėvyne. Ši valstybė kovojo su Hetitų imperija ir net buvo užgrobusi jos sostinę. XIV a. pr. m. e. hetitai sudarė su šia valstybe taikos sutartį, o Muršilis II ją nukariavo ir prijungė prie savo imperijos.

XIII a. pr. m. e. Hajasą nukariavo huritai, ir greičiausiai ji priklausė Daiaeni karalystei. VI a. pr. m. e. Mažoji Armėnija atiteko Achemenidų imperijai, dar vėliau – Makedonijos imperijai. 322 m. pr. m. e. čia vėl susikūrė nepriklausoma Mažosios Armėnijos karalystė, su sostine Kemache (vadinamas Ani). Kadangi ji nepateko į Armėnijos karalystės (dar vadinamos Didžiąja Armėnija) sudėtį ir buvo valdoma atskiros dinastijos, iš to ir kilo pavadinimas Mažoji Armėnija. 

189 m. pr. m. e. rytines Mažosios Armėnijos dalis (Aukštutinę Armėniją) užėmė Armėnijos karalystė, kuri čią įkūrė vieną iš ašcharų. II a. pr. m. e. pabaigoje Ponto karalystės karalius Mitridatas VI užėmė Mažąją Armėniją ir įtraukė ją į savo karalystės sudėtį. Kuomet 64 m. pr. m. e. Pontą sutriuškino Romos Respublika, Mažojoje Armėnijoje liko egzistuoti klientinė Ponto karalystė. Pompėjas 63 m. pr. m. e. regione įkūrė naują miestą Nikopolį, kuris ilgainiui tapo svarbiausiu Mažosios Armėnijos miestu.

64 m. Ponto karalystę panaikinus, Mažoji Armėnija inkorporuota į Kapadokijos provinciją. III a. Diokletiano reformų metu smulkinant provincijas Mažoji Armėnija buvo administruojama kaip atskira Pirmosios Armėnijos provincija. Tuo metu čia išaugo Sebastėjos miestas.

Mažoji Armėnija ir toliau išliko Romos imperijos, vėliau Bizantijos valda. VII a. ji tapo Armeniako temos dalimi. XI a. regioną nukariavo Seldžiukų sultonatas, vėliau jis atiteko Mongolų imperijai. Ilgainui regiono pavadinimas nunyko. Nuo XI a. Mažosios Armėnijos pavadinimas pradėtas taikyti Kilikijos Armėnijai įvardinti.
Will Young

**Viljamas Robertas Jangas** *(*William Robert Young*, g. [[1979]] m. [[sausio 20]] d.)* – britų dainininkas, dainų autorius ir aktorius. Atlikėjas išgarsėjo 2002 m., laimėjęs patį pirmąjį „Pop Idol“ konkursą. Po dviejų savaičių nuo laimėjimo buvo išleistas debiutinis jo singlas „Anything Is Possible“, kuris tapo greičiausiai parduodamu debiutiniu įrašu Jungtinėje Karalystėje. Tais pačiais metais buvo išleistas ir atlikėjo debiutinis albumas „From Now On“, kuris iškart pasiekė pirmąją vietą šalyje. 2024 m. duomenimis, Will Young yra išleidęs devynis studijinius albumus, iš kurių naujausiasis, „Light It Up“, išleistas 2024 m. rugpjūtį.

## Diskografija
* *From Now On* (2002)
* *Friday’s Child* (2003)
* *Keep On* (2005)
* *Let It Go* (2008)
* *[[Echoes]]* (2011)
* *[[85% Proof]]* (2015)
* *Lexicon* (2019)
* *Crying on the Bathroom Floor* (2021)
* *Light It Up* (2024)

## Išnašos

## Nuorodos
* 
*
85% Proof

**85% Proof** – šeštasis studijinis britų atlikėjo Will Young albumas, išleistas 2015 m. gegužės 25 d. Albumas susilaukė teigiamų kritikų įvertinimų ir debiutavo pirmoje vietoje Jungtinėje Karalystėje, tapdamas ketvirtuoju atlikėjo albumu, pasiekusiu albbumų reitingo viršūnę.

## Dainų sąrašas

## Išnašos
Aldznikas

**Aldznikas**, dar žinomas kaip **Aghdznikas** (), klasikiniuose šaltiniuose vadinamas **Arzanena** – istorinis Senovės Armėnijos regionas ir administracinis vienetas (ašcharas). Buvo dabartinės Turkijos pietrytinėje dalyje.

## Geografija
Aldznikas buvo kraštas į pietvakarius nuo Vano ežero, Tigro aukštupyje. Į vakarus nuo regiono buvo Malitenė, į šiaurės vakarus – Sofena (Copkas), į šiaurę – Turuberanas, į rytus – Mokas, į pietryčius – Korčaikas. Rytuose Aldzniką supo Asirija.

Regionas pasižymėjo šiltu klimatu, gausiomis upėmis ir šaltiniais. Čia buvo gaunama geležis ir nafta.

## Istorija
II a. pr. m. e. regionas buvo įtrauktas į Armėnijos karalystę ir tapo vienu iš ašcharų. Regione buvo ir svarbiausias karalystės miestas Tigranakertas. Tuo metu regionas buvo skirstomas į 10 gavarų: 1. Arzenas, 2. Neperkertas, 3. Kegas, 4. Ketikas, 5. Tatikas, 6. Aznuac-dzoras, 7. Cherchetsas, 8. Gzezas, 9. Sanodzoras, 10. Sasunas.

387 m. padalinus Armėniją, Aldznikas atiteko Sasanidų imperijai, o 591 m. dalybų metu perėjo Bizantijai. Dalis armėnų buvo iškeldinti į Kiprą. Viduramžiais regionas patyrė kurdų kolonizaciją. Šiuo metu laikomas Kurdistano dalimi.
Samanis (Lazdijų r.)

**Samanis** – ežeras pietų Lietuvoje, Lazdijų rajone, apie 3,5 km į rytus nuo Veisiejų. Ežeras netaisyklingo pavidalo, daug įlankų. Ilgis iš šiaurės į pietus 0,8 km, plotis iki 0,62 km. Altitudė 121,2 m. Būdingi aukšti krantai, apaugę siauru medžių ir krūmų ruožu. Aplinkui plyti pievos ir dirbami laukai.

Šiaurės rytuose upeliu jungiasi su Ilgio ežeru (Baltosios Ančios baseinas).

Aplink Samanį įsikūrę Paterų ir Šadžiūnų kaimai, netoli pietinio kranto eina kelias . Veikia 3 kaimo turizmo sodybos.

Vandenvardis kilęs nuo žodžio *[[samanos]]*.

## Šaltiniai
Crash Bandicoot (serija)

**Crash Bandicoot** – kompiuterinių žaidimų serija, pradėta kurti JAV kompanijos „Naughty Dog“ 1996 m. SONY firmos konsolėm „Playstation" poto kitos žaidimų kompanijos kūrė „Crash Bandicoot" žaidimus kitos platformos konsolėm.

Žaidimų serijos pagrindinis herojus − Krešas Bandikutas, sukurtas pagal bandikutą − mažą sterblinį žvėrelį. Žaidimo eigoje Bandikutas turi dažnai laužyti kelyje pasitaikančias dėžes, iš to kilo jo vardas (nuo angl. *crash* − laužyti). Jį žaidime lydi pagalbininkas − dvasia Aku Aku, pasislėpusi kaukė. Pagrindinis žaidimų antagonistas yra daktaras Korteksas (pilniau − Neo Korteksas), kuris bando genetiškai modifikuoti gyvūnus ir po to jų pagalba užvaldyti pasaulį. Krešas Bandikutas yra vienas iš daktaro „nenusisekusių“ eksperimentų. Jis turi sutrukdyti daktaro Kortekso kėslams ir padėti kitiems žvėreliams. Žaidimų veiksmas vyksta Australijos salose.

## Žaidimai

„Crash Bandicoot“ žaidimai apima nuotykių/taškų rinkimo ir lenktynių žanrus. Jie susilaukė didelės komercinės sėkmės. Pirmieji trys žaidimai buvo vieni populiariausių „Sony PlayStation“ konsolei. Yra sukurta serijos žaidimų mobiliosioms platformoms, ankstyvieji žaidimai adaptuoti vėlesnėms platformoms.
 
Pagrindinių žaidimų serija:

Šalutinės linijos žaidimai:

## Išnašos
Miškinė neužmirštuolė

**Miškinė neužmirštuolė** (*Myosotis sylvatica*) – daugiametis arba dvimetis agurklinių (*Boraginaceae*) šeimos, neužmirštuolių (*Myosotis*) genties augalas.

Tai žolinis augalas, užaugantis iki 40 cm aukščio. Stiebai plaukuoti, šakoti. Priešakniniai lapai ovalūs, o stiebiniai – pailgai lancetiški, plaukuoti. Žiedai iki 1 cm skersmens, žydri, susitelkę į žiedynus. Vaisius – juodas briaunotas riešutėlis.

Auga mišriuose miškuose, dykvietėse. Dekoratyvus.


Forget-me-not 600.jpg |Augavietė
Myosotis sylvatica Mature fruit-side 1.jpg |Vaisius
Myosotis sylvatica Sturm17.jpg |Požymiai
Samanynė (pelkė)

**Samanynė** arba ***Linkiamiškio samanynė*** – pelkė (plynraistinė aukštapelkė) šiaurės Lietuvoje, Biržų rajone, 12 km į pietvakarius nuo Vabalninko, Vabalninko miške. Plotas – 0,76 km².

Durpių klodo vidutinis storis 2,1 m (didžiausias – 2,9 m). Durpių ištekliai 1 mln. m³. Durpės kimininės aukštapelkinės, jų peleningumas 2,9 %, vidutinis drėgnumas 90 %. Samanynės dugną dengia smėlis, o tarp jo ir durpių slūgso sapropelio sluoksnis (iki 1 m). Šiaurės rytinė pelkės dalis sukultūrinta.

Samanynė 1974 m. paskelbta botaniniu draustiniu (spanguolynu). Prie pelkės įsikūręs Linkiamiškio kaimas.

## Šaltiniai
Samanyčia

**Samanyčia** – pelkė (raistinė aukštapelkė) rytų Lietuvoje, Švenčionių rajone, 7 km į šiaurę nuo Adutiškio, Guntauninkų miške. Plotas – 0,64 km². Plyti tarp Kamojos ir Svylos (Birvėtos intakai) upių.

Durpių klodo vidutinis storis 2,1 m (didžiausias – 4,0 m). Durpių ištekliai 11,4 mln. m³. Durpės aukštapelkinės, jų vidinis susiskaidymas – 15–46 %.

Prie pelkės įsikūręs Pociškės kaimas.

## Šaltiniai
Samalaukės–Prūdelio miškai

**Samalaukės-Prūdelio miškai** – miškai pietryčių Lietuvoje, Vilniaus rajone, 14 km į pietus nuo Naujosios Vilnios, 5 km į pietryčius nuo Rudaminos. Priklauso Vilniaus miškų urėdijai (Gegužinės girininkijai). Apima 9,8 km² plotą.

Masyvą sudaro Samalaukės, Prūdelio, Šveicarijos, Gegužinės, Jarmališkių miškai. Būdingas banguotas paviršius. Dirvožemiai velėniniai jauriniai mažai sujaurėję priesmėliai. Miškuose nemažai riedulių. Prateka Rudaminos upė (Vokės baseinas).

Medynai:
* eglynai: 38 %
* beržynai: 37 %
* pušynai: 15 %
* drebulynai: 9 %
* juodalksnynai: 1 %

Jaunuolynai sudaro 22 % medynų, pusamžiai medžiai 77 %, pribręstantys 1 %.

Samalaukės-Prūdelio miškuose gyvena briedžiai, stirnos, šernai, kiškiai, usūriniai šunys, lapės, voverės, kiaunės, jerubės, slankos, ondatros, bebrai. Miške įsteigtas Daubėnų kraštovaizdžio draustinis.

Miškuose įsikūrę kaimai: Juodiškės, Užuglobis, Piktakonys, Pakovarniškės, Pavalkiai, Daubėnai, Samalaukė, Šveicarai, Gegužinė, Dukeliai, Rusinai.

## Šaltiniai
Sofena (Romos provincija)

**Sofena** buvo Romos provincija Armėnijoje. Ji maždaug atitiko dabartinės Turkijos provincijas Dijarbakirą ir Eliazihą Turkijos pietryčiuose. Provincija kontroliavo istorinį Sofenos regioną. Nuo IV a. buvo Bizantijos imperijos provincija, kuri buvo vadinama **Satrapijomis** (), vėliau vadinta **Ketvirtąja Armėnija** ().

## Raida
Prieš įsigalint romėnams, šias žemes kontroliavo nepriklausoma Sofenos karalystė, kurią 64 m. pr. m. e. užvaldė Armėnijos karalystė. Nugalėję Armėniją, romėnai atskyrė jos dalį, kurioje ir suformavo Sofenos provinciją. Jos sostine tapo Amidas. I a. provincijoje vyko nuožmūs karai tarp Romos ir Partų imperijos. 114 m. Roma nukariavo visą Armėnijos karalystę ir Sofeną prijungė prie Armėnijos provincijos. Tačiau po 4 m., 118 m., buvo priversta atsisakyti Armėnijos ir vėl atkūrė Sofeną.

Po III a. Diokletiano administracinių reformų Sofenos provincija buvo pervardinta Satrapijomis ir tapo ryčiausia Rytų Romos imperijos provincija, su sostine Arsamosata. Ją sudarė 6 autonominės armėnų kunigaikštystės: Ingilenė, Sofena, Ancitenė, Astianenė, Sofanenė ir Balabitenė. Jų priklausomybė nuo Romos buvo daugiau nominali. Piečiausia Sofenos dalis su Amido miestu buvo atskirta kaip Mesopotamijos provincija.

536 m. Justinianas regione atliko dar eilę administracinių reformų. Per jas Satrapijų provincija buvo pervardinta Armėnija IV. Galutinai provincija panaikinta VII a., ją prijungiant prie Armeniako temos.
Sofena

**Sofena** (), armėniškai žinoma kaip **Copkas** () – istorinis Didžiosios Armėnijos regionas, jos vakarinė provincija, šiuo metu esanti Turkijos vakarinėje dalyje (Eliaziho provincija ir aplinkinės teritorijos). Senovės Asirijos šaltiniuose buvo žinoma kaip **Šupa**.

## Geografija
Sofena buvo kalnuotas kraštas, per kurį ėjo rytiniai Tauro kalnai. Ji apėmė Tigro upės aukštupį ir dalį Aracanio upės baseino. Regione taip pat buvo didelis Hazaro ežeras. Į šiaurę nuo jos buvo Aukštutinė Armėnija, į rytus – Aldznikas, į šiaurės rytus – Turuberanas, į šiaurės vakarus – Mažoji Armėnija, į pietvakarius – Komagena.

Sofenoje išskiriami ir smulkesni regionai: Ancitenė, Chorzanas, Belabitenė, Ingilenė, Sofanena.

## Istorija
Seniausia žinoma karalystė regione yra Isuva, minima XVII-XII a. pr. m. e. hetitų rašytiniuose šaltiniuose. VIII–VII a. pr. m. e. regionas priklausė Urartijai, vėliau Orontidų Armėnijai. Vėliau čia valdė Medija, Achemenidai. Po Aleksandro Makedoniečio žygių Armėnija vėl tapo nepriklausoma ir Sofena išliko jos dalimi. Tuo metu svarbiausia Sofenos gyvenviete buvo Karkatiokerta.

Armėnijos karų su Seleukidais metu Sofenoje atsiskyrė nepriklausoma Sofenos karalystė, kuri tuo metu valdė ir Komagenos žemes pietvakariuose. Apie 200 m. pr. m. e. Seleukidų karalius Antiochas III nukariavo Sofeną ir į jos sostą pasodino karvedį Zariadrą. 190 m. pr. m. e. jis pasiskelbė nepriklausomu ir įkūrė savo dinastiją. Ji Sofeną valdė iki 94 m. pr. m. e. Jos sostine ilgainiui tapo naujai išaugęs miestas Arsamosata.

94 m. pr. m. e. Sofeną prisijungė Armėnijos karalius Tigranas Didysis ir pavertė ją viena iš 15 provincijų. Tuo metu Sofeną sudarė 8 gavarai: Chordženas (Խորձեան), Haštiankas (Հաշտեանք), Pagnatunas (Պաղնատուն), Balachovitas (Բալահովիտ), Mažasis Copkas (Ծոփք Փոքր), Handzitas (Անձիտ), Degikas (Դեգիք), Gaurekas (Գավրէք).

I mūsų eros amžiuje Sofena vėl atskirta nuo Armėnijos ir čia suformuota Romos provincija – Sofena. Jos sostine padarytas Amidos miestas (dab. Dijarbakiras). Po III a. Diokletiano administracinių reformų Sofenos istorinis regionas buvo vadinamas Satrapijomis (). Jį sudarė 6 autonominės armėnų kunigaikštystės: Ingilenė, Sofena, Ancitenė, Astianenė, Sofanenė ir Balabitenė. Jų priklausomybė nuo Romos buvo daugiau nominali. 536 m. Satrapijos pervardintos Armėnija IV.
Neco (dainininkas)

**Neco** (tikrasis vardas *Tahir Nejat Özyılmazel*; g. 1948 m. liepos 24 d. Jozgate) – Turkijos dainininkas ir aktorius.

1982 metais vykusiame XXVII „Eurovizijos“ dainų konkurse Turkijai atstovauti buvo deleguotas atlikėjas Neco su kūriniu „Hani?“. Gauti 20 taškų iš Liuksemburgo (8 taškai), Austrijos, Norvegijos, Šveicarijos (po 3 taškus), Olandijos (2 taškai) ir Suomijos (1 taškas) valstybei tarp 18 dalyvių leido pakilti tik iki 15 vietos.

1984 m. Neco su daina „Olmaz Olsun“ Turkijos nacionalinėje atrankoje užėmė antrą vietą, o 1989-ais atrankos konkurse dalyvavo dar kartą, tačiau su kūriniu „Fora fora“ liko vienuoliktoje vietoje.

2002–2004 m. vaidino televizijos seriale „Tatlı Hayat“ su žinomais Turkijos aktoriais Türkân Şoray, Haluk Bilginer ir Çolpan İlhan.

## Diskografija

### Albumai
* *Neco Mucizesi* (1977)
* *Dört Mevsim* (1979)
* *Bugün ve Yarınlara* (1984)
* *Hayallerimi Bırak* (1989)
* *Hafif Hafif* (1991)

## Nuorodos
* Oficiali atlikėjo svetainė – necolive.com 

|-
Saločius

**Saločius** – ežeras rytų Lietuvoje, Molėtų rajone, 7,5 km į šiaurės rytus nuo Joniškio. Ilgis iš šiaurės vakarų į pietryčius 0,65 km, plotis iki 0,34 km. Altitudė 148,9 m. Gylis siekia 38,7 m. Ežeras apvalus, pietryčiuose išsikiša įlanka. Būdingi aukšti krantai, apaugę medžiais ir krūmais. Pakrantėse auga miškeliai, vietomis įsiterpę pievos ir dirbami laukai. 

Šiaurėje į Kanios ežerą iš Saločių išteka upelis. Ežeras priklauso Pravalos intako P-1 baseinui (Žeimenos upės baseinas).

Saločius patenka į Labanoro regioninį parką, Maldžiūnų kraštovaizdžio draustinį. Prie ežero įsikūręs Andrulėnų kaimas.

Ežerėvardis *Salõčius* kildinamas nuo žodžio *salotė* („nedidelė sala ar sekluma“).

## Šaltiniai
Salinis (Zarasų r., Degučių sen.)

**Salinis** – ežeras šiaurės rytų Lietuvoje, Zarasų rajone, apie 8 km į rytus nuo Antalieptės, 3,5 km į šiaurės vakarus nuo Degučių, Pažemio miške. Ilgis iš šiaurės rytų į pietvakarius 0,86 km, plotis iki 0,38 km. Altitudė 153,6 m. Kranto linija vingiuota, krantai pietvakariuose žemi ir pelkėti, pietuose ir pietryčiuose statoki, miškingi, kitur – aukšti ir sausi. Pietvakariniame gale yra salų.

Pietvakariuose išteka upelis į Veprio ežerą (Šventosios baseinas).

Šiaurinėje Salinio pakrantėje įsikūręs Savičiūnų kaimas.

## Šaltiniai
Dave Matthews Band

**Dave Matthews Band** (dažnai rašoma tiesiog **DMB**) – amerikiečių roko grupė iš Šarlotsvilio, susikūrusi 1991 m. 2023 m. duomenimis, grupė yra išleidusi dešimt studijinių albumų, iš kurių naujausiasis, „Walk Around the Moon“, išleistas 2023 m. gegužę. Septyni grupės albumai yra pasiekę pirmąją „Billboard 200“ reitingo vietą. 2018 m. duomenimis, „Dave Matthews Band“ visame pasaulyje yra pardavę daugiau, nei 39 milijonus įrašų.

## Grupės nariai
;Dabartiniai nariai
* Dave Matthews – vokalas, ritminė gitara, akustinė gitara, pianinas (1991–dabar)
* Carter Beauford – būgnai, perkusija, pritariamasis vokalas (1991–dabar)
* Stefan Lessard – bosinė gitara (1991–dabar)
* Jeff Coffin – saksofonas, pučiamieji instrumentai (2008–dabar)
* Tim Reynolds – solinė gitara (2008–dabar)
* Rashawn Ross – trimitas, perkusija, pritariamasis vokalas (2006–dabar)
* Buddy Strong – klavišiniai, pritariamasis vokalas (2018–dabar)

;Buvę nariai
* LeRoi Moore – saksofonas, pučiamieji instrumentai, pritariamasis vokalas (1991–2008, mirė 2008 m. rugpjūčio 19 d.)
* Peter Griesar – klavišiniai, pritariamasis vokalas, lūpinė armonikėlė (1991–1993)
* Butch Taylor – klavišiniai, pritariamasis vokalas (2001–2008)
* Boyd Tinsley – smuikas, vokalas, mandolina (1992–2018)

## Diskografija
* *Remember Two Things* (1993)
* *Under the Table and Dreaming* (1994)
* *Crash* (1996)
* *Before These Crowded Streets* (1998)
* *Everyday* (2001)
* *Busted Stuff* (2002)
* *Stand Up* (2005)
* *[[Big Whiskey and the GrooGrux King]]* (2009)
* *[[Away from the World]]* (2012)
* *[[Come Tomorrow]]* (2018)
* *Walk Around the Moon* (2023)

## Išnašos

## Nuorodos
* 
*
Samuelis Gordonas

**Samuelis Gordonas** (1909 m. lapkričio 25 d. Kaune – 1998 m. Maskvoje, Rusija) – Lietuvos žydų kilmės rašytojas, rašęs jidiš kalba.

## Biografija
Gimė 1909 m. lapkričio 25 d. Kaune. 1931 m. baigė Maskvos valstybinį pedagoginį universitetą. Kovojo II pasauliniame kare, apdovanotas įvairiais medaliais. Nuo 1944 m. TSRS rašytojų sąjungos narys. Publikavo savo kūrybą žurnale *Эйникайт*. 1949-1956 m. ištremtas į Sibirą. Mirė 1998 m. Maskvoje.

## Nuorodos

* Biografija (rus.)
Šungitas

**Šungitas** yra juoda, blizgančiu paviršiumi medžiaga, susidedanti daugiausia iš anglies (98 %) ir taip pavadinta pagal pirmąją radimvietę (Šungos kaimą Karelijoje). Nors šungitas atrodo kaip mineralas, jis neturi mineralams būdingos kristalinės struktūros. Tokios medžiagos (taip pat gintaras, obsidianas) vadinamos mineraloidais. Šungite aptinkama fulerenų. Kurį laiką buvo teigiama, jog šungitas galėjo susidaryti nebiologinių gamtos procesų metu, taip aiškinant ir naftos susidarymą, tačiau šiuo metu įrodyta jo biologinė kilmė.

## Panaudojimas
Nuo seno žinomos šungito stiprios antibakterinės savybės, jis buvo naudojamas geriamo vandens dezinfekavimui karo metu.

Šungitas taip pat naudojamas kaip juodas dažų pigmentas.

## Šaltiniai
Mineraloidas

**Mineraloidas** – į mineralą panaši medžiaga, neturinti mineralams būdingos kristalinės struktūros (obsidianas, gintaras, opalas, šungitas ir pan). Natūraliai gamtoje randami mineraloidai neretai įtraukiami į mineralų katalogus, nors ir siūloma juos grupuoti atskirai. Yra ir dirbtinių šiai grupei priklausančių medžiagų (ebonitas).

Mineraloidams taip pat priskiriami junginiai, kurie gamtoje dažniausiai randami skystame pavidale (gyvsidabris, nafta).

## Šaltiniai
Pajūrinis gluosnis

**Pajūrinis gluosnis** (*Salix daphnoides*) – magnolijūnų (*Magnoliophyta*) skyriaus, gluosninių (*Salicaceae*) šeimos, gluosnių (*Salix*) genties krūmedis.

## Paplitimas
Savaime, bet negausiai paplitę dalyje Europos: Italijoje, Ispanijoje, Andoroje, Prancūzijoje, Liuksemburge, Vokietijoje, Austrijoje, Lichtenšteine, Šveicarijoje, Rumunijoje, Kroatijoje, Vengrijoje, Slovėnijoje, Čekijoje, Slovakijoje, Lenkijoje, Latvijoje, Estijoje, Švedijoje, Norvegijoje, Gudijoje, Ukrainoje, dalyje Rusijos. Retkarčiais aptinkami Danijoje, Suomijoje. Introdukuoti Britų salose.

Auga palei upių, ypač kalnų upių pakrantes ir vandeniui pralaidžių žvyringų, akmeningų aliuvinių samplovų.

### Paplitimas Lietuvoje
Savaime paplitę Lietuvoje.

## Apibūdinimas
Krūmedis, išaugantis neaukšto medžio ar didelio krūmo formos, iki 4–8 m, rečiau iki 13 m aukščio. Kamieno skersmuo apie 20 cm. Laja dažniausiai kūgiška, išsišakojanti iki 4–8 m skersmens. 2–2,5 cm ilgio ir 1–1,2 cm pločio žirginėliai pasirodo kovo–balandžio mėnesiais, dar prieš lapų išsiskleidimą. Lapų viršus blizgantis, tamsiai žalias, eliptiškos formos, pakraščiai negiliai dantyti, gale smailėjantys, 4–10 cm ilgio ir iki 2,5 cm pločio.

## Panaudojimas
Naudojamas medicinoje, kadangi jo žievėje gausus salicino kiekis.

Sodinami pajūrinių ir žemyninių kopų sutvirtinimui bei sodinami parkuose ir kelių pakraščiuose.

Lietuvoje per verbų sekmadienį, ypač Dzūkijoje ir Rytų Aukštaitijoje pagrindinė buvo verba iš gluosnių šakelės, įskaitant ir pajūrinį gluosnį, prie kurių pridedama ir kadagio šakelių.

## Pajūrinis gluosnis kitomis kalbomis
**[[Germanų kalbos|Germanų kalbomis]]** – angliškai: *European Violet-Willow*, vokiškai: *Reif-Weide*, olandiškai: *Berijpte wilg*, švediškai: *Daggvide*.
**[[Romanų kalbos|Romanų kalbomis]]** – ispaniškai: *Sauce dafnoide*.
**[[Slavų kalbos|Slavų kalbomis]]** – rusiškai: *Ива волчниковая*, lenkiškai: *Wierzba wawrzynkowa*, čekiškai: *Vrba lýkovcová*.

## Taip pat skaityti
* Lietuvos vietinės medžių ir krūmų rūšys

## Šaltiniai

## Nuorodos

* theplantlist.org / ''Salix daphnoides'' Vill.
* iucnredlist.org / Salix daphnoides
Czerwony sztandar

**Czerwony sztandar**:

* Czerwony sztandar (1921) – LKP Centro biuro laikraštis, nelegaliai ėjęs 1921 m. Kaune
* Czerwony sztandar (1936) – Vakarų Baltarusijos KP CK laikraštis, nelegaliai ėjęs 1936–1938 m. Vilniuje
* Kurier Wileński (iki 1990 m. „Czerwony sztandar“) – dienraštis, nuo 1953 m. leidžiamas Vilniuje lenkų kalba
Šarlotsvilis

**Šarlotsvilis** () – miestas JAV, Virdžinijos valstijoje. Geriausiai žinomas kaip JAV prezidentų James Monroe ir Thomas Jefferson gimtinė. Mieste įsikūręs Virdžinijos universitetas, kuris yra vienas iš istoriškai svarbiausių universitetų Jungtinėse Valstijose bei įtrauktas į UNESCO Pasaulio paveldo sąrašą.

## Istorija
Dar prieš įkuriant miestą, tuometinėje apylinkėje buvo vietinių gyventojų kaimas *Monasukapanough*. Šarlotsvilis buvo įkurtas 1762 m. šalia kelio, ėjusio iš Ričmondo į Didįjį Apalačių slėnį. Miestas buvo pavadintas Jungtinės Karalystės karaliaus Jurgio III žmonos garbei.

Kitaip nei visoje Virdžinijoje, Šarlotsvilyje JAV pilietinio karo metu teįvyko vos vienas mūšis. Jo metu, 1865 m., netyčia buvo sudegintas miesto fabrikas, kuris tuoj pat buvo atsatytas ir veikė iki pat 1962 m.

## Miestų partnerystė
*  Bezansonas, Prancūzija
*  Plevenas, Bulgarija
*  Podžijo a Kajanas, Italija
*  Vineba, Gana

## Šaltiniai
Away from the World

**Away from the World** – aštuntasis studijinis amerikiečių roko grupės „Dave Matthews Band“ albumas, išleistas 2012 m. rugsėjo 11 d. Albumas susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas šeštuoju iš eilės grupės albumu, pasiekusiu šią viršūnę „Dave Matthews Band“ tapo vietintele grupe, kurios šeši iš eilės albumai pasiekė pirmąją vietą.

## Dainų sąrašas

## Išnašos
Darbininkų vienybė

**Darbininkų vienybė**:

* Darbininkų vienybė (Klaipėda) – Klaipėdos krašto darbininkų partijos CK leidinys, ėjęs 1927 m. Klaipėdoje
* Darbininkų vienybė (Šiauliai) – laikraštis, išėjęs 1922 m. liepos 23 d. Šiauliuose
Draugystė (reikšmės)

**Draugystė** gali reikšti:

* Draugystė – žmonių tarpusavio santykiai, kuriems būdinga bendra patirtis, panašios vertybės ir artimi tikslai
* Ąžuolo ir pušies draugystė – botaninis gamtos paveldo objektas Kaune
* Draugystė (naftotiekis) – tarptautinė magistralinių naftotiekių sistema
* Draugystė (kino teatras) – kino teatras
* FK Draugystė Vilnius – buvęs futbolo klubas
* Lietuvių mokslo draugystė – JAV lietuvių kultūros organizacija, veikusi 1886–1896 m. Baltimorėje

Periodinė spauda:
* Draugystė (laikraštis) – Vilniaus rajono laikraštis, leistas 1949–1991 m. Vilniuje
* Draugystė (Marijampolė) – Marijampolės valstybinės įmonės „FASA“ savaitraštis, ėjęs 1987–1990 m.
* Draugystė (savaitraštis) – Vilniaus rajono savivaldybės savaitraštis, 1994–2001 m. leistas Vilniuje

Taip pat skaitykite:
* Draugas
Jaunimo lapelis

**Jaunimo lapelis**:

* Jaunimo lapelis (Komunistas) – žurnalo „Komunistas“ priedas, ėjęs 1921–1923 m. Smolenske
* Jaunimo lapelis (Tiesa) – laikraščio „Tiesa“ priedas, ėjęs 1924–1925 m. Smolenske
Komjaunuolis

**Komjaunuolis**:
* Komjaunimo organizacijos narys

Periodinė spauda:
* Komjaunuolis (1931) – nelegalus komunistinis laikraštis, ėjęs 1931–1934 m. Kaune
* Komjaunuolis (1937) – nelegalus komunistinis laikraštis, ėjęs 1937–1938 m. Kaune
* Komjaunuolis (1943) – nelegalus komunistinis laikraštis, ėjęs 1943–1944 m. Kaune
Kommunist

**Kommunist**:

* Junyj kommunist – LKJS Centro biuro laikraštis, nelegaliai ėjęs 1920–1921 m. Kaune
* Kommunist (Kaunas) – LKP Kauno rajono komiteto laikraštis, nelegaliai išėjęs 1921 m. spalio 15 d. Kaune
* Kommunist (Vilnius) – Lietuvos ir Baltarusijos KP CK dienraštis, ėjęs 1918–1919 m. Vilniuje
Krasnaja molodiož

**Krasnaja molodiož**:

* Krasnaja molodiož (Kaunas) – LKJS Kauno rajono komiteto laikraštis, nelegaliai ėjęs 1920–1922 m. Kaune
* Krasnaja molodiož (Vilnius) – LKJS Vilniaus apygardos komiteto laikraštis, nelegaliai ėjęs 1921–1922 m. Vilniuje
Kurier Litewski

**Kurier Litewski**:

* Kurier Litewski (dienraštis) – dienraštis, ėjęs 1905–1910 m. ir 1912–1915 m. Vilniuje
* Kurier Litewski (Gardinas) – laikraštis ėjęs, 1796–1797 m. Gardine ir 1797–1840 m. Vilniuje
* Kurier Litewski (Vilnius) – laikraštis, ėjęs 1760–1763 m. Vilniuje
Žemaitija (reikšmės)

**[[Žemaitija]]** – vienas iš Lietuvos etnokultūrinių regionų.

Kitos reikšmės:
* Motorizuotoji pėstininkų brigada „Žemaitija“ – Lietuvos ginkluotųjų pajėgų brigada.

Periodinė spauda:
* Kalvotoji Žemaitija – Telšių apskrities laikraštis, leidžiamas nuo 1941 m.
* Žemaitija (Palanga) – laikraštis, ėjęs nuo 1993 m. Palangoje
* Žemaitija (Raseiniai) – laikraštis, ėjęs 1919 m. Raseiniuose
2015 m. Copa América

**2015 m. Copa América** – CONMEBOL rengiamas *[[Copa América]]* futbolo turnyras, vykęs 2015 m. birželio 11–liepos 4 dienomis Čilėje. Čempionatas pagal pirminį susitarimą turėjo vykti Brazilijoje, tačiau dėl šioje šalyje vykusių 2013 m. Konfederacijos taurės, 2014 m. pasaulio futbolo čempionato varžybų ir artėjančių 2016 m. olimpinių žaidynių, buvo nuspręsta šios teisės atsisakyti. Tada čempionato rengimu ryžosi apsiimti Čilė.

Čempionais pirmą kartą tapo šeimininkai čiliečiai, finale po 11 m baudinių serijos palaužę Argentiną.

## Dalyviai

Čempionate tradiciškai dalyvavo visos CONMEBOL zonos komandos bei 2 kviestinės rinktinės. Be nuolatinių turnyro svečių, Meksikos rinktinės, *Copa América* čempionate debiutavo Jamaikos rinktinė.

* 
* 
* 
*  (šeimininkai)

* 
* 
*  (kviestinė)
*  (kviestinė)
 
* 
* 
*  (ginantys titulą)
* 

## Stadionai





## Sudėtys

Tradiciškai kiekvieną rinktinę sudaro 23 futbolininkai, iš jų 2-3 vartininkai.

## Varžybos
Po grupių turnyro į kitą etapą patenka 1-2 vietas grupėse užėmusios komandos bei dvi 3 vietas užėmusios komandos.

#### A grupė

#### B grupė

#### C grupė

## Atkrentamosios varžybos
 

### Ketvirtfinaliai

### Pusfinaliai
 

### Dėl 3-os vietos

### Finalas

## Įvarčių autoriai
;4 įvarčiai

*  Eduardo Vargas
*  Paolo Guerrero

;3 įvarčiai

*  Sergio Agüero
*  Arturo Vidal
*  Lucas Barrios

;2 įvarčiai

*  Ángel Di María
*  Gonzalo Higuaín
*  Marcelo Martins Moreno
*  Charles Aránguiz
*  Miller Bolaños
*  Enner Valencia
*  Raúl Jiménez
*  Matías Vuoso

;1 įvartis

*  Lionel Messi
*  Javier Pastore
*  Marcos Rojo
*  Ronald Raldes
*  Martin Smedberg-Dalence
*  Douglas Costa
*  Neymar
*  Roberto Firmino
*  Robinho
*  Thiago Silva
*  Mauricio Isla
*  Gary Medel
*  Alexis Sánchez
*  Jeison Murillo
*  Édgar Benítez
*  Derlis González
*  Nelson Haedo Valdez
*  André Carrillo
*  Christian Cueva
*  Claudio Pizarro
*  José Giménez
*  Cristian Rodríguez
*  Nicolás Fedor
*  Salomón Rondón

;Į savo vartus
*  Ronald Raldes (Čilės naudai)
*  Gary Medel (Peru naudai)

## Šaltiniai

## Nuorodos
* Oficiali svetainė
Lorano eilutė

**Lorano eilutė** – kompleksinės funkcijos *f*(*z*) skleidinys laipsnine eilute, kurioje yra ir nariai su neigiamais laipsniais. Pavadinta vardu prancūzų matematiko Pjero Alfonso Lorano, 1843 metais išspausdinusio straipsnį apie šios eilutės savybes. Nors yra teigiama, kad Karlas Vejerštrasas jau 1841 metais atrado tas eilutes, tik kad straipsnis apie tai buvo publikuotas gerokai vėliau, jau po mokslininko mirties.

## Apibrėžimas
Kompleksinės funkcijos *f*(*z*) Lorano eilutė taške *c* yra užrašoma:
:f(z)=\sum_{n=-\infty}^\infty a_n(z-c)^n
Ši eilutė yra dviejų eilučių suma:
# \sum_{n=0}^{\infty}a_n(z-c)^n – narių su neneigiamais laipsniais dalis vadinama **reguliarioji** Lorano eilutės dalis (klasikinė Teiloro eilutė).
# \sum_{n=-\infty}^{-1}{a_{n}}{(z-c)^n} – dalis su neigiamais laipsniais vadinama **pagrindine** Lorano eilutės dalimi.

Lorano eilutė konverguoja tik jei konverguoja ir reguliarioji, ir pagrindinė eilutės dalys. Jeigu skleidinys Lorano eilute prasideda (-N)-tuoju nariu, sakoma, kad funkcija turi *N-tosios eilės polių*.

Koeficientai *a<sub>n</sub>* yra konstantos, aprašomos Koši integraline formule:

:a_n=\frac{1}{2\pi i} \oint_\gamma \frac{f(z)\,\mathrm{d}z}{(z-c)^{n+1}}.\,

Integravimo kelias \gamma yra savęs nekertantis uždaras kontūras, viduje turintis tašką *c*, apeinamas laikrodžio rodyklės kryptimi. 
Taško *c* aplinkoje funkcija *f*(*z*) turi būti holomorfinė (analizinė).

## Šaltiniai
Saldainis

**Saldainis** – konditerinis gaminys iš cukraus, krakmolo, sirupo ir įvairių priedų (riešutų, riebalų, aromatinių medžiagų, pieno ir kakavos produktų, vaisių ir kt.). Būna šokoladiniai, vafliniai, plaktiniai, vaisiniai, griliažiniai saldainiai, nors dabar yra didelė įvairiopų saldainių įvairovė.

Lietuvoje gaminami nuo XIX a. pab. Tarpukariu Lietuvoje veikė 38 saldainių fabrikai (Šiaulių „Rūta“ ir „Birutė“, Kauno „Tilka“, Klaipėdos „Lascha“ ir kt.). Tarybiniais metais LTSR buvo 3 pagrindiniai saldainių gamintojai: „Rūta“, „Vilniaus pergalė“ ir Kauno konditerijos fabrikas.

## Šaltiniai
Priešistoriniai Alpių namai ant polių

**Priešistoriniai Alpių namai ant polių** – 111 palafito tipo namų Alpių regione gyvenviečių liekanos. Šie namai pastatyti apie 5000–500 m. pr. m. e. ant ežerų, upių ir pelkių krantų. Ilgainiui poliai buvo apsemti vandeniu, užnešti dumblu. Archeologinės vietovės priskirtos paveldosaugai 6 valstybėse – 5 Austrijoje, 11 Prancūzijoje, 18 Vokietijoje, 19 Italijoje, 2 Slovėnijoje ir 56 Šveicarijoje. 2011 m. įtrauktos į UNESCO Pasaulio paveldo sąrašą. Panašių vietovių aptinkama iki 1000 regione.

Gyvenviečių liekanos pastebėtos 1854 m. Ciuricho ežere nuslūgus vandeniui. Vėliau Europoje rasta ir daugiau tokio pobūdžio gyvenviečių ežerų pakrantėse. Tik kai kuriose iš šių vietų atlikti tyrimai atskleidė bronzos amžiaus ir neolito laikotarpio žmonių gyvenseną Europos Alpių regione. Manoma, kad iš pradžių tokiose gyvenvietėse galėjo gyventi iki 50 žmonių, bronzos amžiuje – iki kelių šimtų. Vertėsi medžiokle, rankiojimu, žemdirbyste, gyvulininkyste. Augino javus, laikė galvijus, kiaules, avis. Prekiavo titnagu, gintaru, auksu. Naudojosi dviejų ratų kinkomais vežimais, plaukiojo kanojomis. Rasta metalo dirbinių, akmeninių bei medinių įrankių, molinių indų, tekstilės dirbinių, avalynės iš medžio žievės, juvelyrikos.

## Šaltiniai
Drones

**Drones** – septintasis studijinis britų roko grupės „Muse“ albumas, išleistas 2015 m. birželio 5 d. Albume skambanti muzika buvo panašesnė į ankstesnį grupės skambesį – mažiau elektronikos, daugiau roko elementų. Tačiau kritikai albumą vertino skirtingai: vieni gyrė muziką, bet kiti negailėjo pastabų dainų žodžiams. Nepaisant to, albumas debiutavo pirmoje Jungtinės Karalystės reitingo vietoje, tapdamas penktuoju grupės albumu, pasiekusiu topo viršūnę.

2016 m. „Grammy“ apdovanojimuose „Drones“ laimėjo apdovanojimą už geriausią roko albumą.

## Dainų sąrašas

## Išnašos
Bas Eickhout

**Basas Eikhutas** (*Bas Eickhout*, g. 1976 m. spalio 8 d. Grusbeke) yra olandų politikas iš GreenLeft partijos. Jis buvo išrinktas į Europos Parlamentą 2009 m. rinkimuose.

Basas Eikhutas Kopenhagoje studijavo tarp 1994 ir 2000 m. chemiją ir aplinkos mokslus. Po to dirbo tiriamąjį darbą Nacionaliniame Nyderlandų Visuomenės sveikatos ir aplinkosaugos institute. Problematika – klimato kaita. Nuo 1999 m. Basas Eikhutas tapo GreenLeft aktyvistu, kūrė manifestus ir partijos programas.

## Politinė trajektorija
2009 m. jis tapo vienu iš penkių kandidatų GreenLeft sąrašę į Europos parlamentą, o partijos kongresas jį reitingavo į antrą pozicijąą ir jis buvo išrinktas į Europos Parlamentą, kur tapo Aplinkos. visuomenės sveikatos ir maisto saugos komiteto nariu. Su Europos Parlamento žaliųjų delegacija aplankė Vilnių ir dalyvavo forume „Europinis solidarumas ir žalios strategijos“ 2015 m. birželio 15 d.

## Nuorodos

* Bas Eickhout 
* 
* Profilis
Nuodėmė (filmas)

**Nuodėmė** () – 2000 m. itališka erotinė komedija, režisuota Tinto Brass.

## Siužetas

Palikusi sužadėtini Mateo Venecijoje, Karla išvyksta į Londoną, kur įsidarbina viešbutyje stažuotoja. Nors įsimylėjėlius skiria didelis atstumas, Mateo lieka ištikimas, to tarpu Karla pernelyg tuo savęs neapsunkina, nerūpestingai leisdama laiką ir megzdama naujas pažintis. Vis dėlto, Mateo radus buvusio draugės meilužio rašytą laišką, jis nusprendžia viską mesti ir vykti pas Karlą…

## Pagrindiniai aktoriai
: *Aktorius – vaidmuo*
* Julija Majarčuk – Karla
* Jarno Berardi – Mateo
* Francesca Nunzi – Moira
* Max Parodi – Marion
* Mauro Lorenz – Bernardas
* Leila Carli – Nina
Ilsa, SS vilkė

**Ilsa, SS vilkė** () – 1975 m. sukurtas eksploatacinis siaubo filmas, priskiriamas „nazisploitation“ žanrui. Pagrindinės herojės Ilsos prototipu yra Ilse Koch ir Irma Grese – žiaurumu koncentracijos stovyklose pagarsėjusios nacistės.

Filmas turi keletą tęsinių.

## Pagrindiniai aktoriai
: *Aktorius – vaidmuo*
* Dyanne Thorne – Ilsa
* Gregory Knoph – Volfas
* Tony Mumolo – Mario
* Maria Marx – Ana
* Nicolle Riddell – Kata
* Jo Jo Deville – Ingrid

## Turinys

Ilsa – sadistė koncentracijos stovyklos viršininkė, atliekanti eksperimentus su kaliniais, kurių tikslas – įrodyti, kad moterys pakelia daugiau skausmo negu vyrai. Greta to, Ilsa pasižymi nepasotinamu seksualiniu potraukiu, kurį tenkinti kiekvieną vakarą iš kalinių atrenkamas vienas vyras, tačiau, nesugebėjęs jos patenkinti, yra kastruojamas. 

Galiausiai stovykloje atsiranda amerikietis, pajėgiantis „patenkinti“ Ilsą. Tapęs šios meilužiu, jis pradeda naudotis savo padėtimi, kad organizuotų kalinių pabėgimą.
Betsafe

„**Betsafe“** – „Betsson“ bendrovės lažybas ir kazino paslaugas teikiančių svetainių prekės ženklas. Prekės ženklas buvo įkurtas 2006 metais, Norvegijoje, ir aktyviausiai veikė šioje bei kitose Skandinavijos šalyse – Suomijoje bei Švedijoje. Laikui bėgant „Betsafe“ kompanija išsiplėtė ir 2011 metais ją už už 60 mln. eurų įsigijo Švedijos azartinių lošimų kompanija „Betsson“. Nuo 2025 m. birželio mėn. „Betsson“ pakeitė „Betsafe“ prekės ženklą Lietuvoje savo pagrindiniu prekės ženklu „Betsson“.

2016 metais „Betsson“ įsigijo Lietuvoje nuo 2009 metų veikusį prekės ženklą „Tonybet“. Nuo 2017 metų gegužės 3 d. „Tonybet“ Lietuvoje pakeitė pavadinimą ir tapo „Betsafe“.

Lietuvoje "Betsafe" prekės ženklą valdo UAB "Lošimų strateginė grupė". Šis prekės ženklas turi dvi licencijas - Maltos ir Lietuvos - kurios užtikrina, kad jo veikla būtų sąžininga ir teisėta. Lietuviška licencija buvo gauta 2016 m., ją prižiūri Lošimų priežiūros tarnyba prie Finansų ministerijos. Betsafe taip pat yra oficialus Lietuvos krepšinio federacijos rėmėjas ir generalinis Lietuvos krepšinio lygos (Betsafe-LKL) rėmėjas.

## Šaltiniai
Matchbox Twenty

**Matchbox Twenty** (dar kartais rašoma kaip **Matchbox 20** ar **MB20**) – amerikiečių roko grupė iš Orlando, susikūrusi 1995 m. Grupė išgarsėjo 1996 m. išleidusi debiutinį albumą „Yourself or Someone Like You“, kuris iškart tapo populiariu visame pasaulyje. 2023 m. duomenimis, grupė yra išleidusi keturis studijinius albumus, iš kurių naujausiasis, „North“, buvo išleistas 2012 m. rugsėjį ir debiutavo pirmojoje „Billboard 200“ reitingo vietoje.

## Grupės nariai
;Dabartiniai nariai
* Rob Thomas – vokalas, gitara, klavišiniai, pianinas (1995–dabar)
* Brian Yale – bosinė gitara, papildomas vokalas (1995–dabar)
* Paul Doucette – būgnai, perkusija, papildomas vokalas (1995–2007, 2010–dabar; studijiniai įrašai); gitara, pianinas, perkusija, papildomas vokalas (2007–dabar)
* Kyle Cook – gitara, mandolina, bandža, vokalas (1995–dabar)

;Buvę nariai
* Adam Gaynor – gitara, papildomas vokalas (1995–2005)

## Diskografija
* *Yourself or Someone Like You* (1996)
* *Mad Season* (2000)
* *More Than You Think You Are* (2002)
* *[[North]]* (2012)

## Išnašos

## Nuorodos
* 
*
Sidnėjaus operos teatras

**Sidnėjaus operos teatras** – daugiafunkcis kultūros renginių centras Australijos Sidnėjaus mieste. Pastato dizainą sukūrė danas Jørn Utzon. Teatras buvo atidarytas 1973 m. spalio 20 d.

Nepaisant savo pavadinimo, teatre vyksta ne tik operos, tačiau ir daugelis kitų renginių – kasmet čia vyksta apie 1 500 pasirodymų, kuriuos aplanko apie 1,2 milijono žiūrovų. Šis teatras yra vienas labiausiai turistų lankomų objektų šalyje – kasmet jį aplanko apie 7 milijonus turistų, iš kurių apie 300 000 pasinaudoja ekskursijų teatre paslaugomis.

2007 m. Sidnėjaus operos teatras buvo įtrauktas į kultūrinį UNESCO pasaulio paveldo sąrašą.

## Šaltiniai
Ex Machina

**Ex Machina** – 2015 m. sukurtas mokslinės fantastikos filmas, kurio režisierius ir scenarijaus autorius Alex Garland. Pagrindinius vaidmenis atliko Domhnall Gleeson, Alicia Vikander ir Oscar Isaac.

## Siužetas

Jaunas kompiuterių genijus, programuotojas Kalebas dirba vienoje didžiausių interneto kompanijų pasaulyje. Kartą vaikinas laimi konkursą, kurio pagrindinis prizas – galimybė savaitę praleisti su kompanijos įkūrėju ir vadovu Natanu. Šio namai kalnuose, toli nuo žmonių, kartu yra ir jo mokslinių eksperimentų vieta. Degantis smalsumu Kalebas jau pirmąją dieną sužino, kad Natanas dirba prie unikalaus projekto: dirbtinio intelekto roboto. Vaikinas dar labiau apstulbsta, kuomet pamato patį robotą: nuostabaus grožio merginą, vardu Eiva. 

Savaitė šiuose namuose, bendravimas su robotu atliekant Tiuringo testą, sujaukia nusistovėjusį požiūrį į pasaulį ir negrįžtamai pakeičia Kalebo ir Natano gyvenimus... 

## Pagrindiniai aktoriai
: *Aktorius – vaidmuo*
* Domhnall Gleeson – Kalebas
* Corey Johnson – Džėjus
* Alicia Vikander – Eiva
* Oscar Isaac – Natanas
* Sonoya Mizuno – Kijoko

## Apdovanojimai
* Empire apdovanojimas (nominacija) – geriausia aktorė (A. Vikander)
* Gerardmer filmų festivalis – žiuri prizas 

## Išnašos
Tarnaitė (filmas)

**Tarnaitė** () – 1986 m. Italijoje ir Prancūzijoje sukurtas erotinis filmas. Režisierius Salvatore Samperi, pagrindinius vaidmenis atliko Florence Guerin ir Trine Michelsen.

## Siužetas

Šeštojo dešimtmečio Venecija. Gražuolė Ana, ištekėjusi už advokato Džakomo, nuobodžiauja namuose, nes vyras nuolatos paniręs į darbą bei politiką. Ilgainiui ji vis artimiau susidraugauja su tarnaite Andžela, kuri ją įtraukia į seksualinius žaidimus ir atveria malonumų pasaulį, kurio ši anksčiau nepažinojo...

## Pagrindiniai aktoriai
: *Aktorius – vaidmuo*
* Florence Guerin – Ana
* Trine Michelsen – Andžela
* Cyrus Elias – Džakomas 
* Benito Artesi
* Ida Eccher
* Rita Savagnone

## Šaltiniai
Neolitinio Orknio širdis

**Neolitinio Orknio „širdis“** () – UNESCO pasaulio paveldo objektas šiaurės Škotijoje, Orknio salose. Saugomi čia išlikę neolitiniai paminklai. Šį saugomą objektą sudaro:

* Meishovas (*Maeshowe*) – XXVIII a. pr. m. e. kernas su viduje įrengtu laidojimo kambariu. Čia taip pat rasta daug vikingų įrašų.
* Steneso megalitai (*Standing Stones of Stenness*) – 4 megalitai, kurių didžiausias siekia 6 m aukštį.
* Brodgaro ratas (*Ring of Brodgar*) – ~III tūkstantmečio pr. m. e. akmenų ratas, sudarytas iš 60 akmenų.
* Skara Brėjus (*Skara Brae*) – neolitinės gyvenvietės liekanos.

Be to, salose yra svarbi archeologinė Brodgaro Neso (*Ness of Brodgar*) gyvenvietė, nors į pasaulio paveldo sąrašą ir neįtraukta.


Ring of brodgdar 3 anne l.jpg|Brodgaro akmenų ratas
Skara Brae in summer 2012 (4).JPG |Skara Brėjus
Orkn Maesh haugen.JPG|Meishovas
Mahabalipuramas

**Mahabalipuramas** () – miestelis ir svarbus šventyklų kompleksas pietų Indijoje, Tamilnado valstijoje, 60 km į pietus nuo Čenajaus, Bengalijos įlankos pakrantėje. Vystomas turizmas, verčiamasi žvejyba.

## Paveldas

Vietovėje išlikę daug Palavų dinastijos laikotarpio (VII–VIII a.) dravida architektūrinio stiliaus šventyklų ir kitų objektų. Svarbiausi objektai: Tirukadalmalajaus hindų šventykla, skirta Višnui, bareljefas „Gangos nužengimas“ (vaizduoja Bhagirathos iš dangaus žemėn vedamą deivę Gangą), Varahos urvo šventykla, skirta Višnaus įsikūnijimui Varahai, vandenyno pakrantėje stovinti Šivai skirta Pakrantės šventykla, bei žymiausia – Penkių važiuoklių (*panca ratha*) šventykla, sudaryta iš 5 atskirų dalių („važiuoklių“ arba „ratų“); tiesa, statiniai niekad nebuvo pašventinti ir šventyklomis netapo. Taip pat yra XIX a. švyturys. Mahabalipuramo architektūrinis kompleksas 1984 m. įtrauktas į UNESCO pasaulio paveldo sąrašą.

## Istorija

Vietovė gyvenama nuo senovės, čia rasta ankstyvų megalitinių radinių. Tamilų poemoje *Perumpanarruppatai* (I a. pr. m. e.–I a. m. e.) minimas *Nirppeyyaru* uostas siejamas su dabartiniu Mahabalipuramu. Kad antikoje čia būta svarbaus uosto rodo čia rastos IV a. kiniškos, romėniškos monetos. Valdant Palavų dinastijai, Mahabalipuramas buvo pagrindinis šalies uostas. Iš čia vyko prekybinės ir diplomatinės misijos į Šri Lanką, Pietryčių Aziją. VII–VIII a. tapo svarbiu religiniu centru (daugiausia remiant valdovui Narasimhavarmanui I). Ikoniškas Pakrantės šventyklos ir keleto kitų, iki dabar neišlikusių, šventyklų vaizdas Mahabalipuramą išgarsino Vakaruose kaip „Septynių pagodų miestą“.

Vėliau miestas nunyko. Dabartinis Mahabalipuramas įkurtas britų 1827 m.


01MamallapuramBeachView.jpg|Mahabalipuramo paplūdimys
Mahabalipuram Mahishasura 2.jpg|Varahos šventykla
Mahabalipuram, Pancha Rathas, Tamil Nadu, India.jpg|Penkių važiuoklių šventykla
Mahabalipuram 27-4.jpg|Thirukadalmalajus
Tiger Cave.jpg|„Tigro urvas“
Mahabalipuram Lighthouse, India.jpg
Mamallapuram Beach, Bay of Bengal, Boat, India.jpg


## Šaltiniai